钦定古今图书集成/明伦汇编/宫闱典/第048卷 > 元帝豫章君
## 钦定古今图书集成/明伦汇编/宫闱典/第048卷 > 元帝豫章君

按《晋书后妃传》：“豫章君荀氏，元帝宫人也。初有宠，生
明帝及琅邪王裒。由是为虞后所忌，自以位卑，每怀
怨望，为帝所谴，渐见疏薄。及明帝即位，封建安君，别
立第宅。太宁元年，帝迎还台内，供奉隆厚。及成帝立，
尊重同于太后。咸康元年薨。诏曰：‘朕少遭悯凶，慈训
无禀，抚育之勤，建安君之仁也。一旦薨殂，实思报复。
永惟平昔，感痛哀摧。其赠豫章郡君，别立庙于京都’。”